# Алкан

### от Уикипедия, свободната енциклопедия

Фигура № 1: Модел на молекулата етан

Алканите са органични химични съединения принадлежащи към класа на ацикличните наситени въглеводороди. Общата им формула се записва във вида CnH2n+2. Най-простият представител е метан, а редицата продължава неограничено. Те се срещат в природата като съставна част на нефта, но могат да се получат и чрез синтез.

## [редактиране] Получаване на алкани

При взаимодействие на хлорометан с натрий се получават натриев хлорид и въглеводород със състав C2H6, наречен етан. Процесът е известен като синтез на Вюрц:

H3C - Cl + 2Na + Cl - CH3 → H3C - CH3 + 2NaCl

## [редактиране] Хомоложен ред на алканите и наименования

Алкани
Наименование | Химична формула
--- | ---
Метан | CH4
Етан | C2H6
Пропан | C3H8
Бутан | C4H10
Пентан | C5H12
Хексан | C6H14
Хептан | C7H16
Октан | C8H18
Нонан | C9H20
Декан | C10H22
Обща формула | CnH2n + 2*

- n е броя на въглеродните атоми.

В този ред всеки следващ се различава по състав от предходния с по една метиленова група (CH2)

Наименованията се получават от гръцките бройни съществителни с наставка -АН. Първите четири члена /метан, етан, пропан и бутан/ са изключние и за тях се използват т.нар. "тривиални наименования".

## [редактиране] Състав и строеж

В състава на алканите участват само въглеродни и водородни атоми. Химичните връзки между въглеродните атоми са прости, неполярни ковалентни, а между въглердните и водородните атоми — слабо полярни. Молекулите на алканите са неполярни. В зависимост от строежа ва въглеродната верига алканите могат да бъдат с права, разклонена или циклична верига. Според IUPAC наименованията се образуват като за основа се вземе наименованието на най-дългата неразклонена верига, а останалите метиленови групи се разглеждат като заместители. При цикличните алкани пред името се добавя цикло- /напр. циклопентан, циклохексан/

## [редактиране] Свойства

- С увеличаване на молекулната маса температурите на топене и кипене се повишават.
- Първите четири алкана при обикновени условия са газове, следващите до шестнадесетия член са течности, а висшите (с по — голям брой въглеродни атоми) са твърди вещества.
- Газообразните и твърдите алкани са без миризма, а течните са със специфична бензинова миризма.
- Алканите са неразтворими във вода.
- Химичните свойства на алканите подобни на метана.
- Поради малката им реакционна способност са получили названието парафини (бедни на активност).
- Алканите горят с отделяне на голямо количество топлина. Получава се вода и въглероден диоксид:

CH4 + 2O2 → CO2 + 2H2O

- Алканите участват в заместителни реакции с халогени. Последователно се заместват един, два или повече водородни атома. Получават се халогенопроизводни на алканите.

1) C2H6 + Cl2 → C2H5Cl + HCl

2) C2H5Cl + Cl2 → C2H4Cl2 + HCl

3) C2H4Cl2 + Cl2 → C2H3Cl3 + HCl

4) C2H3Cl3 + Cl2 → C2H2Cl4 + HCl

5) C2H2Cl4 + Cl2 → C2HCl5 + HCl

6) C2HCl5 + Cl2 → C2Cl6 + HCl

- Хлороетанът се използва в медицината и зъболечението за местна упойка. Дихлороетанът, дихлорометанът и тетрахлорметанът се използват като разтворители на органични вещества.

- Освен връзките между C — H при алканите могат да се разкъсат и връзките C — C. Тези процеси протичат при високи температури или в присъствието на катализатори. Наричат се крекинг — процеси.

## [редактиране] Разпространение

Алканите влизат в състава на нефта и природния газ. От тях те се получават за промишлени цели. Използват се като висококалорично гориво. Смес от газовете на пропан и бутан се използва в домакинството и като екологично чисто гориво за автомобилите. Алкани с висока молекулна маса влизат в състава на вазелините, които се използват в козметиката и медицината. От висшите алкани се получава парафин.

## [редактиране] Вижте още

- Алкен и алкин
- Фреон

## [редактиране] Външни препратки

- Алкани

Взето от „http://bg.wikipedia.org../../../%D0%B0/%D0%BB/%D0%BA/%D0%90%D0%BB%D0%BA%D0%B0%D0%BD.html“.

Категория: Въглеводороди

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Føroyskt
- Français
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Kurdî / كوردي
- Latina
- Lietuvių
- Latviešu
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Slovenčina
- Slovenščina
- Српски / Srpski
- Basa Sunda
- Svenska
- தமிழ்
- ไทย
- Türkçe
- Українська
- Tiếng Việt
- 中文